open-index/open-wikipedia-markdown huggingface dataset:
Ion Luchianov

**Ion Luchianov** (s. 31. tammikuuta 1981 Criuleni) on moldovalainen estejuoksija.

Luchianov voitti pronssia vuoden 2010 EM-kisoissa päälajissaan 3 000 metrin estejuoksussa. Hän sijoittui kilpailussa alun perin neljänneksi, mutta nousi pykälän ylöspäin kolmanneksi sijoittuneen José Luis Blancon jäätyä kiinni kiellettyjen aineiden käytöstä.

## Henkilökohtaiset ennätykset
Lähde: IAAF
* 1 500 metrin juoksu: 3.43,94 (2010)
* 3 000 metrin juoksu: 8.05,60 (2006)
* 5 000 metrin juoksu: 14.04,34 (2005)
* Puolimaraton: 1.08.11 (2002)
* 3 000 metrin estejuoksu: 8.18,97 (2008)

## Lähteet
Kevin Klein

**Kevin Klein** (s. 13. joulukuuta 1984 Kitchener, Ontario, Kanada) on kanadalainen jääkiekkoilija, joka pelaa puolustajana NHL-seura New York Rangersissa.

## Ura
Nashville Predators varasi Kleinin NHL:ään toisella kierroksella . Hän pelasi neljä kautta OHL:ssä, joista kolme Toronto St. Michael's Majorsissa ja yhden Guelph Stormissa. Junioriuransa jälkeen Klein debytoi ammattilaistasolla Nashvillen farmiseura Milwaukee Admiralsissa, jossa pelasi kolme kautta.

Kaudella 2006–2007 26. tammikuuta 2007 Klein teki ensimmäisen NHL-maalinsa Predatorsissa Chicago Blackhawksia vastaan.

16. heinäkuuta 2008 Klein teki Predatorsin kanssa kaksivuotisen jatkosopimuksen, jonka arvo oli 1,3 miljoonaa dollaria. Hän pelasi kaudella 2008–2009 63 ottelua.

Ensimmäisen täyden kautensa NHL:ssä Kelin pelasi 2009–2010, kun hän pelasi 81 ottelua ja teki niissä 2 maalia ja yhteensä 18 pistettä.

Syyskuussa 2012 Nashville ja Klein tekivät viiden vuoden jatkosopimuksen, josta Klein sai 14,5 miljoonaa dollaria. Hän teki 47 ottelussa 3 maalia ja 14 pistettä.

22. tammikuuta 2014 Nashville vaihtoi Kleinin New York Rangersin puolustaja Michael Del Zottoon.

9. joulukuuta 2014 Klein menetti osan vasemmasta korvastaan korkean mailan vuoksi ensimmäisessä erässä Pittsburgh Penguinsia vastaan. Hän palasi kuitenkin myöhemmin otteluun ja teki jatkoajalla voittomaalin.

## Tilastot

## Lähteet
* 
* 
* 

### Viitteet
Justin Falk

**Justin Falk** (s. 11. lokakuuta 1988 Snowflake, Manitoba, Kanada) on kanadalainen jääkiekkoilija, joka teki kesällä 2016 vuoden sopimuksen NHL-seura Buffalo Sabresin kanssa. Minnesota Wild varasi hänet NHL:ään . Wildin ja Sabresin lisäksi hän on pelannut NHL:ssä New York Rangersissa ja Columbus Blue Jacketsissa. AHL:ssä Falk voitti keväällä 2016 sarjan mestaruuden Calder Cupin.

## Ura
Falk pelasi WHL-joukkue Spokane Chiefsissä, jossa voitti Memorial Cupin vuonna 2008. Hänet valittiin turnauksen tähdistökentälliseen. Minnesota Wild varasi hänet  numerolla 110.

Falkin ammattilaisura alkoi 2008 Houston Aerosissa. NHL-debyyttinsä hän teki kaudella 2009–2010 pelatessaan kolme peliä Minnesotassa. Hän teki ensimmäisen maalinsa Colorado Avalanchea vastaan 24. tammikuuta 2012.

30. kesäkuuta 2013 Falk vaihdettiin New York Rangersiin, joka antoi tilalle Benn Ferrieron ja kuudennen kierroksen varauksen.

Falk pelasi kauden Rangersissa, jonka jälkeen siirtyi 1. elokuuta takaisin Minnesotaan vuoden mittaisella sopimuksella. Hän ei mahtunut perusrooliin siniviivalle, vaan hänet lähetettiin AHL:ään Iowa Wildiin. 2. maaliskuuta 2015 Falk kaupattiin viidennen kierroksen varauksen kanssa Jordan Leopoldia vastaan Columbus Blue Jacketsiin.

Falk pelasi kauden 2015–2016 Blue Jacketsin organisaatiossa. NHL:ssä tuli 24 ottelua ja AHL-seura Lake Erie Monstersissa 32 runkosarja- ja 17 pudotuspeliottelua. Falk oli voittamassa Lake Erien riveissä AHL:n mestaruutta Calder Cupia. Hän teki kesällä 2016 vuoden sopimuksen Buffalo Sabresin kanssa.

## Tilastot

## Lähteet
* 
* 
* 

### Viitteet
Ryan Haggerty

**Ryan Haggerty** (s. 4. maaliskuuta 1993 Stamford, Connecticut, Yhdysvallat) on yhdysvaltalainen jääkiekkoilija, joka teki kaudeksi 2016–2017 sopimuksen AHL-joukkue Wilkes-Barre/Scranton Penguinsiin.

## Ura
Haggerty pelasi kaksi kautta USA Hockey National Team Development Programissa ja voitti alle 18-vuotiaiden maailmanmestaruuden vuoden 2011 kisoissa.

New York Rangers teki Haggertyn kanssa tulokassopimuksen 12. maaliskuuta 2014. Haggerty pelasi ensimmäisen ammattilaiskautensa Rangersin farmijoukkueessa AHL:n Hartford Wolf Packissa. Hän teki runkosarjassa 33 ja pudotuspeleissää 6 pistettä. Kauden jälkeen Chicago Blackhawks hankki hänet vaihdossa Antti Raantaan.

Blackhawksin farmiseurassa Rockford IceHogsissa Haggerty pelasi kaudella 2015–2016 vain 36 ottelua. Seuraavaksi kaudeksi Haggerty teki sopimuksen AHL-joukkue Wilkes-Barre/Scranton Penguinsin kanssa.

## Lähteet
* 
* 
* 

### Viitteet
Etambutoli

**Etambutoli** (EMB) on eräs tuberkuloosilääke, jonka kliiniset kokeet alkoivat vuonna 1961. Sen käyttöönotto Suomessa oli vielä 1970-luvulla, niin kutsuttuna toisen asteen eli sekundäärisenä tbc-lääkkeenä. Myöhemmin siitä tuli primaarinen eli niin kutsuttu ensilinjan hoitolääke, jota annetaan tubi-potilaalle ensisijaisesti. Lääke syrjäytti aiemmasta käytöstä para-aminosalyylin. Sen sijaan isoniatsidi, *Tubilysin* lienee edelleen käytettävissä bakteriosidina.

Etambutolia ei annettu yksin, vaan yleensä aina yhdistelmähoitona. Rifampisiini ja muut lääkkeet, kuten pyratsinamidi ja kapreomysiini sekä streptomysiini saattoivat tulla kyseeseen tällöin. Isoniatsidilla hoidettujen maksavauriot saattoivat hieman pahentua. Sellainen näkyi tiettyjen, maksan toimintaan liittyvien veriarvojen nousuna.

Yksittäislääkkeenä mainiten, etambutolin etuina nähtiin sen bakteriosidinen tehokkuus, sen suurehko hyötyosuus (n. 75–80&nbsp;%) ja affiniteetti (voimakas sitoutuvuus verisoluihin) sekä sen oraalinen käyttömuoto. Lääkeainepitoisuus veriplasmassa oli ylimmillään noin 2–4 tuntia lääkkeenotosta. Tablettimuotoisuuden riittävästä tehokkuudesta johtuen, lääkepistoksia ei tarvittu, ja lääkettä annosteltiin vain kerran vuorokaudessa. Vuosikausimittainen annosteluvahvuus oli 1–2 grammaa/vrk, mikä oli tavanomaista PAS:n annostusta tuntuvasti pienempi. Hoidon kestäessä, suositeltiin silmälääkärin tekemiä säännöllisiä tutkimuksia.

Etambutoli saattoi sivuvaikutuksenaan vahingoittaa näköhermoa tulehduksellisesti, ja siten alentaa näkökykyä. Huonontunut munuaisten toiminta eli munuaisten insuffisienssi saattoi altistaa näön heikentymiselle erityisesti.

Etambutolin lääkemarkkinoiden kauppanimiä olivat Suomessa *Myambutol* ja *Stambutol*. Lääkeainevahvuudet olivat 100, 200 ja 400&nbsp;mg vaikuttavaa ainetta/tabletti.

## Lähteet
*Lääketeollisuusyhdistys ry. ja Lääketuojat ry., Helsinki: *Lääkevalmisteet - Pharmaca Fennica 1976*, Länsi-Suomi Oy, Rauma.
*Tuomi, Alfering, Olli: *Lääkkeet ja niiden käyttö*. Helsinki: SHKS-Wsoy, 1977.

### Viitteet

## Aiheesta muualla
*Human Metabolome Database (HMDB): Ethambutol 
*Kyoto Encyclopedia of Genes and Genomes (KEGG): Ethambutol 
*ChemBlink: Ethambutol
Yliluonnollisten ilmiöiden ensyklopedia

**Yliluonnollisten ilmiöiden ensyklopedia** Harri Virolaisen ja Ilkka Virolaisen vuonna 2014 ilmestynyt kirja.

## Aiheesta muualla
* Merja Leppälahti: Uskotko yliluonnolliseen? Agricola 25.3.2014.
Jeff Demps

**Jeffery ”Jeff” Demps** (s. 8. tammikuuta 1990 Winter Garden, Florida) on yhdysvaltalainen amerikkalaisen jalkapallon pelaaja sekä pikajuoksija. Hän pelaa NFL-liigan Tampa Bay Buccaneersissa, jonne hän siirtyi keväällä 2013 New England Patriotsista. Dempsin pelipaikka on keskushyökkääjä.

Lontoon olympialaisissa 2012 Demps juoksi Yhdysvaltain joukkueessa 4&nbsp;×&nbsp;100 metrin viestin alkuerissä. Toisella kokoonpanolla loppukilpailussa juossut joukkue sijoittui alun perin toiseksi, mutta joukkueen suoritus hylättiin myöhemmin Tyson Gayn dopingkäryn takia.

Ennen ammattilaisuraansa Demps oli osana Floridan yliopiston joukkueita amerikkalaisessa jalkapallossa ja yleisurheilussa. Hän päätti olla osallistumatta vuoden 2012  keskittyessään tuleviin olympialaisiin, mutta solmi kisojen jälkeen elokuussa vapaana pelaajana NFL-sopimuksen New England Patriotsin kanssa.

## Henkilökohtaiset ennätykset
Lähde: IAAF
* 100 m juoksu: 10,01 (2008)
* 200 m juoksu: 21,04 (2007)

## Lähteet
Andri Deštšytsja

**Andri Bohdanovytš Deštšytsja** (; s. 22. syyskuuta 1965 Pervjatyši, Lvivin alue, Ukrainan SNT) on ukrainalainen diplomaatti, joka toimi Ukrainan vt. ulkoministerinä 27. helmikuuta 2014 – 19. kesäkuuta 2014. Ennen ministeriksi nimittämistään hän toimi muun muassa Ukrainan Suomen-suurlähettiläänä. 

Ulkoministeriytensä jälkeen hänet nimitettiin Ukrainan Puolan-suurlähettilääksi.

## Koulutus ja ura

Deštšytsja on valmistunut vuonna 1989 Lvivin Ivan Frankon kansallisesta yliopistosta ja vuonna 1995 edmontonilaisesta Albertan yliopistosta, jossa väitteli valtio-opista tohtoriksi. Maisterintutkinto hänellä on historiasta. Hänellä on sujuva kielitaito ukrainan lisäksi englannissa, venäjässä ja puolassa. Hänen perheeseensä kuuluvat vaimo ja tytär.

### Lyhyt CV

* 1996–1999: Lehdistösihteeri, ensimmäinen lähetystösihteeri Ukrainan Puolan-suurlähetystö
* 1999–2001: ylempi koordinaattori, Puolalais-amerikkalais-ukrainalaisen yhteistyöaloite PAUCI (Polish-American-Ukrainian Cooperation Initiative)
* 2001–2004: ulkoasiainneuvos, Ukrainan Suomen-suurlähetystö
* 2004–2006: ulkoasiainneuvos, ministerineuvos Ukrainan Puolan-suurlähetystö
* 2006–2008: tiedottaja, Ukrainan ulkoministeriö
* 2008–2012: Ukrainan suurlähettiläs Suomessa ja Islannissa (edustusto Helsingissä)
* 2012–2/2014: kiertävä suurlähettiläs
* 2013: ETYJin puheenjohtajan erityisedustaja konfliktin ratkaisussa
* 27. helmikuuta 2014: Ukrainan vt. ulkoasiainministeri
* 13. lokakuuta 2014: Ukrainan suurlähettiläs Puolassa

## Lähteet
*Deshchytsia Andrii - Acting Minister of Foreign Affairs of Ukraine
### Viitteet
John Robert Oosthuizen

**John Robert Oosthuizen** (s. 23. tammikuuta 1987) on eteläafrikkalainen keihäänheittäjä.

Oosthuizen on nuorten maailmanmestari vuoden 2006 alle 20-vuotiaiden MM-kisoista. Hän voitti tuloksella 83,07 m toiseksi tulleen Ari Mannion lähes kuudella metrillä. Aikuisten arvokilpailuissa Oosthuizen on parhaimmillaan ollut kuudes vuoden 2007 MM-kisoissa Osakassa.

Oosthuizenin henkilökohtainen ennätys on 86,80 m vuodelta 2008.

## Henkilökohtaiset ennätykset
Lähde: IAAF
* Keihäänheitto: 86,80 (2008)

## Lähteet
Kreikan alueyksiköt

**Kreikan alueyksiköt** (; yksikössä περιφερειακή ενότητα, *perifereiakí enótita*) muodostavat aluejaon, joka jakaa Kreikan valtion 74 hallinnolliseen alueeseen.

Kreikan hallinnollisten alueiden jaossa kukin alueyksikkö kuuluu johonkin 13 alueesta eli periferiasta ja alueet edelleen johonkin hajautetun hallinnon alueeseen. Alueyksiköt otettiin käyttöön Kallikrates-suunnitelmana tunnetun aluehallintouudistuksen myötä vuoden 2011 alusta. Tuolloin entiset prefektuurit lakkautettiin. Monet alueyksiköt vastaavat alueeltaan ja nimeltään jotain entistä prefektuuria. Toiset alueyksiköt taas on muodostettu pilkkomalla aiempi prefektuuri osiin. Alueyksiköt jakautuvat kuntiin.

## Luettelo alueyksiköistä

## Lähteet

## Aiheesta muualla
Matt Donovan (jääkiekkoilija)

**Matt Donovan** (s. 9. toukokuuta 1990 Edmond, Oklahoma, Yhdysvallat) on yhdysvaltalainen uransa lopettanut jääkiekkoilija.

## Ura
Donovan varattiin New York Islandersiin neljännellä kierroksella . Kauden loputtua Denverin yliopistossa Donovan teki sopimuksen hänet varanneen Islandersin kanssa ja pelasi loppukauden aikana kuusi ottelua Islandersin farmiseura Bridgeport Sound Tigersissa. Hän teki näissä peleissä yhden maalin sekä sai neljä syöttöpistettä. Kaudella 2012–2013 Donovan oli yhdessä Justin Schultzin kanssa eniten pisteitä tehnyt puolustaja AHL:ssä 48 pisteellään.

Donovan teki NHL-debyyttinsä Islandersissa 3. huhtikuuta 2012 New Jersey Devilsiä vastaan ollen ensimmäinen Oklahomassa syntynyt ja kasvanut NHL-kiekkoilija. Päästyään Islandersin NHL-kokoonpanoon Donovan teki ensimmäisen maalinsa hän teki 8. lokakuuta 2013 Phoenix Coyotesia vastaan.

## Tilastot

## Lähteet
* 
* 
* 

### Viitteet
Katja Hautaniemi

**Katja Hautaniemi** (o.s. **Kangas**, s. 29. tammikuuta 1978) on suomalainen yleisurheilija, jonka päälajeja ovat olleet 7-ottelu sekä korkeushyppy. Nykyisin hän edustaa LahtiSport 35+:aa ja hänen valmentajanaan toimii Sakari Palomäki. Kalevan kisoista Hautaniemi on saavuttanut pronssia sekä korkeushypyssä vuonna 2003 että seitsenottelussa vuonna 1998.

## Lähteet
Mari Närhi

**Mari Tuulikki Närhi** (s. 31. joulukuuta 1972 Viitasaari) on aktiiviuransa jo lopettanut suomalainen moukarinheittäjä. Viimeisimpänä seuranaan hän edusti Esbo IF:ää ja hänen valmennuksestaan vastasivat koko hänen uransa ajan Sakari Närhi ja Lassi Korhonen. Kalevan kisoista hän saavutti moukarinheitossa kultaa vuonna 1994 sekä pronssia vuonna 1998. Virallisissa kilpailuissa hän ei ole esiintynyt vuoden 2001 jälkeen.

## Lähteet
Marjo Käyrä

**Marjo Henriikka Käyrä** (s. 9. huhtikuuta 1981 Oulu) on aktiiviuransa jo lopettanut suomalainen pituushyppääjä. Hän edusti Oulun Pyrintöä ja hänen valmentajinaan toimivat Auvo Kaimio ja Eila Maunu. Kalevan kisoista Käyrä saavutti pituushypyn pronssia vuonna 1998. Sen lisäksi hän oli voittamassa viestijoksun SM-kisoista hopeaa 4 x 100 metrin viestijuoksussa. Virallisissa kilpailuissa Käyrä ei ole esiintynyt vuoden 2002 jälkeen.

## Lähteet
Attika (täsmennyssivu)

**Attika** tai **Attikí** (, ) voi viitata seuraaviin:

* Attika, antiikin Kreikan maakunta.
* Attika eli Attikan alue, hallinnollinen alue Kreikassa.
* Attikan hajautetun hallinnon alue, hallinnollinen alue Kreikassa.
* Attikan prefektuuri, entinen hallinnollinen alue Kreikassa.
* attika, riemukaarissa ja rakennuksissa vaakasuora koristeellinen osa kattolistan yläpuolella.

* Attikí, Ateenan kaupunginosa
** Attikín metroasema, Ateenan metron asema Attikín kaupunginosassa

## Katso myös

* Attica, useita merkityksiä
Prato Carnico

**Prato Carnico** on kunta Koillis-Italiassa Friuli-Venezia Giulian alueella olevassa Udinen maakunnassa. Vuoden 2021 alussa kunnassa oli 870 asukasta.

Kunnassa sijaitseva Pesariisin kylä on tullut tunnetuksi kelloista, joita on tehty siellä 1700-luvulta saakka. Kylässä on myös kellomuseo *Museo dell'Orologeria di Pesariis*.

## Lähteet

## Aiheesta muualla

*Kunnan verkkosivut
Oskar Rudolf Gauffin

**Oskar Rudolf Gauffin** [go'fäŋ] (29. elokuuta 1848 Björkbodan ruukki, Dragsfjärd – 24. maaliskuuta 1923 Helsinki) oli suomalainen puutarhuri, joka suunnitteli ja rakensi useita puistoja Turkuun 1800-luvun lopulla.

Gauffinin isä, puutarhuri Johan Isak Gauffin (1816–1889), oli muuttanut Suomeen Ruotsista 1842 ja meni täällä naimisiin Johanna Charlotta Lindgrenin (1816–1867) kanssa. Gauffinin suku oli alkuaan Ranskasta uskonvainoja pakoon lähteneitä protestanttisia hugenotteja. Oskar Rudolf Gauffinin veli Karl Johan Gauffin toimi Tampereen kaupunginpuutarhurina.

Gauffin oli veljensä Karl Johanin kanssa Träskändan kartanon ylipuutarhurina 1870-luvulla, ja sen jälkeen hän oli Turun kaupunginpuutarhurina ja Kupittaan puutarhakoulun johtajana 1878–1898. Turun Tuomiokirkonpuisto uudistettiin 1885–1887 ja Vartiovuoren puisto rakennettiin 1880-luvulla Gauffinin suunnitelmien pohjalta.

Gauffin oli naimisissa Kristina Elisabet Appelströmin kanssa. Heidän poikiaan olivat arkkitehti Arthur Rudolf Gauffin (1880–1936) ja insinööri Oscar Elim Gauffin (1876–1932).

## Lähteet
* Oskar Rudolf Gauffinin elämäkertatiivistelmä Kansallisbiografiassa
* Rafael Olinin GeneaNet-tietokanta : Oscar Rudolf Gauffin

### Viitteet
Herman Hellén

**Herman Hellén** (4. kesäkuuta 1797 Teisko – 18. huhtikuuta 1871 Pori) oli suomalainen pappi ja valtiopäivämies. Hän toimi kirkkoherrana Tampereella, Messukylässä, Keuruulla, Tyrväällä ja Ulvilasa vuosina 1824–1836. Turun ja Porin lääninrovastina hän oli vuodet 1840–1851 sekä 1853–1871. Virassa toimiessaan Hellén muun muassa vihki Keski-Porin kirkon uudenvuodenpäivänä 1864.

Valtiopäiville hän osallistui pappissäädyn edustajana vuosina 1863–1864 sekä 1867. Hellén oli kielenkääntäjänä tunnetun Hedvig Elisabeth Antellin setä. Herman Hellénin poika oli todellinen valtioneuvos ja Suomen passitoimiston päällikkö Karl Adolf Hellén.

## Lähteet
Kari Vuola

**Kari Vuola** (s. 10. joulukuuta 1963 Pori) on suomalainen kanttori ja urkutaiteilija. Uudenkaupungin seurakunnan kanttorin virkaan Kari Vuola valittiin 1.4.2017 lähtien. Aiemmin hän on työskennellyt Naantalin seurakunnassa kanttorina. Vuola on valmistunut Sibelius-akatemiasta vuonna 1990 ja väitellyt 2001 musiikin tohtoriksi Max Regerin urkumusiikista. Hän toimii myös Paraisten urkupäivien taiteellisena johtajana.

Vuola on konsertoinut Suomen lisäksi eri puolilla Eurooppaa sekä Yhdysvalloissa. Hän on julkaissut kuusi albumia ja tehnyt nauhoituksia Yleisradiolle. Vuolan viimeisin levytys on alkuvuonna 2014 ilmestynyt *Hymns of Joy and Sorrow*, jolla hän soittaa Keski-Porin kirkon urkuja.

Vuola valittiin vuoden 2014 Unikeoksi Naantalissa. 

## Diskografia
**Toccata & Choral* (1996)
**Max Reger: Organ Works – Drei Phantasien Für Orgel Op.52* (2004)
**Johan Sebastian Bach: Organ Works* (2006)
**Johannes Brahms: Complete Organ Works* (2011)
**Contrasts: Works For Organ* (2012)
**Hymns of Joy and Sorrow* (2014)

## Lähteet
Anwar Ahmed Khan

**Anwar Ahmed Khan** (24. syyskuuta 1933 Bhopal, Brittiläinen Intia – 2. toukokuuta 2014 Karachi) oli pakistanilainen maahockeypelaaja, olympiavoittaja ja Aasian kisojen kultamitalisti.

Khan voitti Pakistanin joukkueessa olympiakultaa Roomassa 1960. Kaksissa muissa kesäolympialaisissa Khanin edustama Pakistan saavutti hopeaa.

Olympiamitalien lisäksi Khan kuului kahdesti Pakistanin Aasian kisojen kultamitalijoukkueeseen. Hän kuoli 81-vuotiaana Karachissa 2. toukokuuta 2014.

## Lähteet
* Anwar Ahmed Khan Bio, Stats and Results  Olympics at Sports-Reference.com 

### Viitteet
Amina Saada

**Amina Saada** (s. 16. elokuuta 1989 Kuusankoski) on suomalais-algerialainen moukarinheittäjä. Hänen seuransa on nykyisin helsinkiläinen HIFK-Friidrott. Aiemmin hän on edustanut vuoteen 2000 asti Kouvolan urheilijoita ja 2001–2012 Länsi-Uudenmaan urheilijoita. Hänen valmentajansa on koko uran ajan ollut Idir Saada. Nuorempana Amina Saada on kilpaillut myös kiekonheitossa, kuulantyönnössä sekä painonheitossa.

## Henkilökohtaiset ennätykset
:Lähde: Tilastopaja

### Ulkoradat

### Muut saavutukset
* 19v SM-hopeaa 2008
* 22v SM-kultaa 2009
* 22v SM-pronssia 2010

## Lähteet

## Aiheesta muualla
* 
*
Katja Vangsnes

**Katja Henrikke Vangsnes** (s. 16. marraskuuta 1991 Oslo, Norja) on norjalais-suomalainen moukarinheittäjä, joka on edustanut vuodesta 2005 lähtien Turun Urheiluliittoa. Hänen valmentajansa on Lars-Ola Sundt. Kansainvälisissä kilpailuissa Vangsnes edustaa Norjaa. Alle 20-vuotiaiden MM-kilpailuissa Monctonissa 2010 hän sijoittui yhdeksänneksi.

Nuorempana Vangsnes on kilpaillut myös keihäänheitossa, kiekonheitossa, kuulantyönnössä sekä painonheitossa. 

## Henkilökohtaiset ennätykset
:Lähde: Tilastopaja

### Ulkoradat

### Arvokisaedustukset

* 2007 alle 18-vuotiaiden MM-kilpailut (karsintakilpailun 16:s)
* 2009 alle 20-vuotiaiden EM-kilpailut (karsintakilpailun 19:s)
* 2010 alle 20-vuotiaiden MM-kilpailut (9:s)
* 2011 alle 23-vuotiaiden EM-kilpailut (karsintakilpailun 17:s)
* 2011 universiadit (karsintakilpailun 19:s)
* 2013 alle 23-vuotiaiden EM-kilpailut (karsintakilpailun 15:s)

### Saavutukset SM-kisoissa
* 17-vuotiaiden SM-pronssia 2008
* 19-vuotiaiden SM-hopeaa 2010
* Kalevan kisoissa 2013 kahdeksas

## Lähteet

## Aiheesta muualla
* 
*
Smila (Ukraina)

**Smila** (; ) on kaupunki Tšerkasyn alueen Tšerkasyn piirissä Ukrainassa. Ukrainan tilastokeskuksen arvion mukaan kaupungissa oli 2013 alussa 68&nbsp;636  asukasta.


Kuva:Церква Покрова Пресвятої Богородиці, Сміла.JPG|Kirkko.
Kuva:Пожежна каланча у Смілі.jpg|Smilan paloasema.


## Lähteet

## Aiheesta muualla

* Perustietoja Ukrainan parlamentin sivustolla  (rada.gov.ua)
Saint George Island

**Saint George Island** on yksi Pribilofsaarista. Se sijaitsee Beringinmerellä ja sen ainoa asutuskeskus on St. Georgen kaupunki, jonka asukasluku on 125.

Venäläinen Gavriil Pribylov löysi saaren 1786 ja nimesi sen Pyhän Yrjön saareksi. Saarta asuttivat jo silloin aleutit. Venäläiset perustivat saarelle hylkeenpyyntiaseman, joka yksityistettiin Alaskan siirtyessä Yhdysvaltojen haltuun. Toisessa maailmansodassa Saint George Island evakoitiin monen muun Beringinmeren saaren tavoin, ja asukkaat palasivat saarelle 1946. Hylkeenpyynti lopetettiin 1983, minkä jälkeen saaren talous on perustunut kalastukseen ja turismiin.

## Lähteet

## Aiheesta muualla
Anne-Caroline Graffe

**Anne-Caroline Graffe** (s. 12. helmikuuta 1986 Papeete, Tahiti, Ranskan Polynesia) on ranskalainen taekwondoin. Hän saavutti olympiahopeaa kesäolympialaisissa 2012 ja on voittanut kertaalleen maailmanmestaruuden (2011) ja euroopanmestaruuden (2012) yli 73-kiloisten sarjassa.

Graffe alkoi harrastaa taekwondoa 11-vuotiaana asuessaan Tahitilla. 18-vuotiaana hän muutti Ranskaan.

## Lähteet
FS Frondeur (1929)

**Frondeur** oli Ranskan laivaston Adroit-luokan hävittäjä toisessa maailmansodassa.

## Valmistus
Alus tilattiin Caenista Chantiers Navals Français'lta, missä köli laskettiin 9. marraskuuta 1927. Alus laskettiin vesille 29. kesäkuuta 1929 ja otettiin palvelukseen 28. lokakuuta 1934.

## Palvelus
Alus vaurioitui toukokuussa 1940 Saksan ilmavoimien pommituksessa  evakuoidessaan maavoimien yksiköitä Boulognesta. Ranskan antauduttua alus siirtyi Pohjois-Afrikkaan jääden Vichyn Ranskan laivastoon. Yhdysvaltain laivasto upotti 8. marraskuuta 1942 aluksen Casablancassa operaatio Torchissa.

## Lähteet
*
*

### Viitteet
Hetken juhla

**Hetken juhla** on suomalaisen laulajan Merja Laaksosen esikoisalbumi vuodelta 1994. Sillä hän tulkitsee miehensä Pekka Laaksosen tekemiä lauluja.

Albumia aikaisemmin sen nimikappale ilmestyi singlenä, ja se oli radioasemien soittolistojen kärjessä.

Radiosoittoa on saanut myös Helsingin Kaivopuiston maisemiin sijoittuva "Tää on sun syys".

Albumia on sanottu sympaattisen esittäjänsä näköiseksi. Laaksosen tulkinnat ovat herkkiä, koskettavia, kuulakkaita ja useamman kuuntelukerran kestäviä.

## Kappaleet

## Taustamuusikot
* Jari Heino – basso
* Puke Kataja – kosketinsoittimet
* Pekka Laaksonen – taustalaulu, akustinen kitara, kosketinsoittimet
* Janne Louhivuori – kitarat
* Anssi Nykänen – rummut

## Lähteet
* Merja Laaksonen: CD *Hetken juhla* (Sony Music 477820 2) 1994
* Discogs

### Viitteet
Aïssa Mandi

**Aïssa Mandi** (, s. 22. lokakuuta 1991 Châlons-en-Champagne, Ranska) on algerialainen jalkapalloilija. Puolustajana pelaava Mandi edustaa Ranskan pääsarjassa pelaavaa Lilleä.

## Seurajoukkueura
Mandi aloitti jalkapalloilun kaudella 2008–2009 Stade de Reimsin kakkosjoukkueessa. Hän nousi joukkueen edustukseen kaudella 2009–2010 pelatessaan tuolloin yhden ottelun. Sittemmin kaudella 2011–2012 Mandi nousi Reimsin vakiopuolustajiin pelatessaan tuona kautena 26 sarjaottelua Ligue 2:ssa. Kauden päätteeksi Reims nousi Ranskan pääsarjaan Ligue 1:een. Avauskaudellaan Mandi pelasi 29 ottelua Ligue 1:ssä ja teki niissä kaksi maalia. Avausmaali syntyi 27. lokakuuta 2012 Troyesia vastaan.

Heinäkuussa 2016 Mandi siirtyi espanjalaiseen Real Betisiin viisivuotisella sopimuksella. Hän pelasi Betisissä viiden kauden aikana yhteensä 152 Primera Divisiónin ottelua, joissa hän teki seitsemän maalia. Copa del Reyssä hän pelasi yhteensä 15 ottelua ja teki maalin 30. tammikuuta 2019 ottelussa RCD Espanyolia vastaan. Hän pelasi kaudella 2018–2019 myös kuusi Eurooppa-liigan ottelua.

Espanjalaisseura Villarreal ilmoitti kesäkuussa 2021 tehneensä Mandin kanssa nelivuotisen sopimuksen. Mandi pelasi Villarrealissa kolmen kauden aikana yhteensä 54 Primera Divisiónin ottelua ja teki niissä kaksi maalia: ensimmäisen 12. joulukuuta 2021 Rayo Vallecanoa vastaan ja toisen 20. joulukuuta 2023 Celta Vigoa vastaan. Hän pelasi Villarrealissa myös kaksi Mestarien liiga ottelua, viisi Eurooppa-liigan ottelua sekä kahdeksan Konferenssiliigan ottelua.

Elokuussa 2024 Mandi siirtyi Villarrealista ilmaissiirrolla ranskalaisseura Lilleen. Hän allekirjoitti Lillen kanssa kaksivuotisen sopimuksen. Debyyttikaudellaan Lillessä Mandi pelasi 24 Ligue 1 -ottelua sekä viisi Mestarien liigan ottelua. Ensimmäisen maalinsa Lillen pelaajana Mandi teki seuraavalla kaudella 23. marraskuuta 2025 sarjaottelussa Paris FC:tä vastaan. 

## Maajoukkueura
Mandi pelasi ensimmäisen maaottelunsa Algerian paidassa 5. maaliskuuta 2014 Sloveniaa vastaan.

Mandi valittiin Algerian kisajoukkueeseen vuoden 2014 MM-kisoihin. Hän pelasi avausottelunsa alkulohkon toisessa ottelussa Etelä-Koreaa vastaan. Mandi oli myös avauksessa Algerian kolmannessa ja neljännessä ottelussa Venäjää ja Saksaa vastaan. Algerian kisat päättyivät neljännesvälieriin.

Mandi on pelannut marraskuun 2025 loppuun mennessä 110 maaottelua ja tehnyt niissä seitsemän maalia. Hän on kaikkien aikojen eniten otteluita Algerian maajoukkueessa pelannut pelaaja. Hän kuului Afrikan-mestaruuden 2019 voittaneeseen joukkueeseen.

## Lähteet
Hellén

**Hellén** tai **Hellen** on etunimi ja sukunimi. Se on muun muassa seuraavien suomalaisten henkilöiden sukunimi:

* Alina Hellén (s. 1865), kutomataidon ja kasvivärjäyksen opettaja
* Börje Hellen, kuvaaja
* Esko Hellén (1898–1979), metsänhoitaja ja virkamies, metsäneuvos
* Essi Hellén (s. 1988), näyttelijä
* Harald August af Hellén (1863–1916), juristi, virka- ja valtiopäivämies
* Hedvig Elisabeth Antell, o.s. *Hellén* (1857–1885), kirjallisuuden kääntäjä
* Henrik Hellén (1939–2004), korkeushyppääjä
* Herman Hellén (1797–1871), pappi ja valtiopäivämies
* Herman Hellén (1854–1914), kemisti ja insinööri, Suomen ensimmäisen sulfaattiselluloosatehtaan suunnittelija
* Immi Hellén (1861–1937), runoilija
* Karl Adolf Hellén (1823–1881), juristi, Suomen passitoimiston päällikkö ja todellinen valtioneuvos
* Teuvo Hellén (1923–2011), jääkiekkoilija
* Väinö Hellén (1881–1952), näyttelijä ja teatterinjohtaja.

## Etunimi
* Hellen Onsando Obiri (s. 1989), kenialainen juoksija
* Hellen Willberg (s. 1967), suomalainen näyttelijä

## Katso myös
* Hellen, kreikkalaisten mytologinen kantaisä
Hang It Up

**Hang It Up** on yhdysvaltalaisen laulaja, lauluntekijä, kosketinsoittaja ja tuottaja Patrice Rushenin single, joka on äänitetty vuonna 1978.

Single on Rushenin neljänneltä studioalbumilta (toinen Elektra Recordsille) *[[Patrice (albumi)|Patrice]]* ja kappale oli Yhdysvalloissa (R&B) Hot 100 -listalla 15 viikkoa.

Tuottajat ovat Charles Mims, Jr., Reggie Andrews ja Patrice Rushen. Rushen on toiminut myös vastaavana tuottajana.

Levy-yhtiö on Elektra Records ja singlen kaupallinen tunnus on E-45549. Singlestä on valmistettu Yhdistyneessä kuningaskunnassa rajoitettu erikoispainos ns. maksisinglenä, eli se on tehty albumikokoon 12". Tunnus on K 12336 (T).

## Singlen kappaleet

## Lähteet
* Patrice Rushen s. *Hang It Up* (Elektra Records K 12336 T, 12" UK-painos) 1978

### Viitteet
Kumeeni

**Kumeeni** eli **isopropyylibentseeni** (C9H12) on aromaattinen hiilivety. Yhdisteen tärkein käyttökohde on fenolin ja asetonin valmistus, mutta sitä voidaan käyttää myös eräiden muiden yhdisteiden synteeseissä ja liuottimena.

## Ominaisuudet
Huoneenlämpötilassa kumeeni on väritön pistäväntuoksuinen neste. Yhdiste ei liukene veteen, mutta orgaaniset liuottimet kuten bentseeni, tetrakloorimetaani, dietyylieetteri ja etanoli liuottavat sitä. Kumeeni muodostaa suhteellisen helposti orgaanisia peroksideja.

## Valmistus ja käyttö
Kumeenia valmistetaan alkyloimalla bentseeniä propeenilla ja reaktio voidaan suorittaa joko kaasu- tai nestefaasissa. Reaktio on tyypiltään Friedel–Crafts-alkylointi ja sitä katalysoivat happamat katalyytit. Vuoteen 1999 asti prosessissa käytettiin katalyyttinä pääasiassa joko fosforihappoa tai alumiinikloridikomplekseja, mutta tämän jälkeen lähes kaikki kumeenia tuottavat laitokset ovat siirtyneet käyttämään zeoliittikatalyyttejä. Ensimmäiset zeoliittikatalyytit tulivat käyttöön vuonna 1996. Kumeenin valmistuksen sivutuotteina voi muodostua di-isopropyylibentseenin isomeerejä ja muita polyisopropyylibentseenejä, jotka voidaan muuttaa kumeeniksi reaktiolla bentseenin kanssa. Tyypillisesti kumeenin saanto on noin 97&ndash;98 %.

Tärkein kumeenin käyttökohde, johon menee suurin osa tuotetusta kumeenista, on fenolin ja asetonin valmistus. Kumeeni hapetetaan hapen avulla kumeenihydroperoksidiksi, joka hajotetaan happokatalyytin avulla asetoniksi ja fenoliksi. Pelkistämällä vedyllä yhdisteestä saadaan liuottimena käytettävää isopropyylisykloheksaania. Kumeenista voidaan valmistaa myös metyylistyreeniä ja di-isopropyylibentseenejä. Kumeeni liuottaa hyvin rasvoja ja hartseja ja sitä voidaan käyttää niiden liuottamiseen bentseenin sijasta. Kumeenia käytetään myös ohentimena maaleissa ja lakoissa ja lisäaineena lentopetrolin joukossa. Aikaisemmin sitä on lisätty myös autojen polttoaineisiin.

## Lähteet

## Aiheesta muualla

*
*OVA-ohje: Kumeeni  (pdf)
*Human Metabolome Database (HMDB): Isopropylbenzene 
*Toxin and Toxin Target Database (T3DB): Isopropylbenzene 
*Kyoto Encyclopedia of Genes and Genomes (KEGG): Cumene 
*ChemBlink: Cumene 
*National Toxicology Program, Department of Health and Human Services, Report on Carcinogens, Thirteenth Edition: Cumene (pdf)
Ampumahiihdon maailmancup 2014–2015

**Ampumahiihdon maailmancup 2014–2015** alkoi 30. marraskuuta 2014 Ruotsin Östersundissa ja päättyi 22. maaliskuuta 2015 Venäjän Hanty-Mansijskissa.

Miesten kokonaiskilpailun voitti ranskalainen Martin Fourcade ja naisten kilpailun valkovenäläinen Darja Domratšava.

## Lyhenteet

## Kilpailukalenteri
Ohjelmaan kuului yhdeksän kilpailuviikonloppua, sekä Kontiolahdella, Suomessa järjestetyt maailmanmestaruuskilpailut. Pariviestissä kilpailtiin ensimmäistä kertaa maailmancupin pisteistä. Siitä jaettiin puolikkaat pisteet sekaviesticupiin. 

### Miehet

#### Viestit

### Naiset

#### Viestit

### Sekaviestit

## Maailmancupin loppupisteet
### Miehet

#### Kokonaiskilpailu

#### Pikakilpailu

#### Takaa-ajo

#### Normaalimatka

#### Yhteislähtö

#### Viesti

#### Maat

### Naiset

#### Kokonaiskilpailu

#### Pikakilpailu

#### Takaa-ajo

#### Normaalimatka

#### Yhteislähtö

#### Viesti

#### Maat

#### Sekaviesti

## Osallistumisoikeudet
Pikakilpailuihin ja normaalimatkoille sai osallistua vain tietty määrä kilpailijoita jokaisesta maasta. Tämä määräytyi edellisen vuoden maailmancupin maakohtaisen rankingin tulosten perusteella. Tosin maailmanmestaruuskilpailuissa oli kaikilla mailla oikeus kiinteästi neljään edustajaan. Kaudella 2014–2015 osallistumisoikeudet määräytyivät seuraavien taulukoiden perusteella:

### Miehet

### Naiset

## Lähteet
* Kansainvälinen ampumahiihtoliitto (IBU), IBU-Guide 2014–2015  
* IBU Live Results 

## Aiheesta muualla
IBU-Cup 2014–2015

**IBU-Cup 2014–2015** on alkoi 28. marraskuuta 2014 Norjan Beitostølenissä ja päättyi 8. maaliskuuta 2015 Kanadan Canmoressa.

## Kilpailukalenteri
Ohjelmaan kuuluu seitsemän kilpailuviikonloppua.
Val Martellon lumipulan vuoksi sen kilpailut hajautettiin Obertilliachin ja Duszniki-Zdrójn viikonlopuille. Langdorfin viikonloppu taas siirrettiin samasta syystä Italian Val Ridannaan.

## Lähteet
* Kansainvälinen ampumahiihtoliitto (IBU),  IBU-Guide 2013-2014  (Sivu 133) 

### Viitteet
Subneoliittinen kivikausi

**Varhaisneoliittinen-** eli **subneoliittinen kulttuuri** tarkoittaa arkeologiassa kivikautista kulttuuria, joka on omaksunut jo eräitä neoliittisen kulttuurin määritelmään kuuluvia piirteitä, mutta ei kaikkia. Käsitettä käytetään nykyään lähinnä Euraasian taigavyöhykkeen mesoliittista elämäntyyliä harjoittavista yhteisöistä, jotka valmistivat keraamisia astioita ruuan varastointiin, valmistamiseen ja kypsentämiseen. Käsite esiintyy myös Aasian itäosien pleistoseeniin sijoittuvien ensimmäisistä keramiikkaa valmistavista ryhmistä puhuttaessa.

Suomessa ja Venäjällä tutkijat ovat käyttäneet käsitettä neoliittinen metsästäjä-keräilijöiden kulttuureista puhuttaessa, vaikka yleensä sen määritelmän keskeisin piirre on ollut karjanhoito ja kasvien viljely. Subneoliittinen käsite on luotu ilmaisemaan sitä elämänmuutosta, minkä metsästäjät kävivät läpi omaksuessaa uuden innovation, keramiikan.

## Lähteet
*  
*
Celerina/Schlarigna

**Celerina/Schlarigna** (puhekielessä ,  tai ; virallisesti Celerina/Schlarigna ) on kunta ja talviurheilukeskus Ylä-Engadinin laaksossa, Graubündenin kantonissa, Sveitsissä. Kunta sijaitsee Malojan hallintoalueella.

## Sijainti
Celerinan kylä sijaitsee noin 1&nbsp;800 metrin korkeudessa Innjoen laaksossa sekä lähivuorten rinteillä. Kunnan korkein kohta on Piz Saluver (3&nbsp;161 m mpy.). Naapurikuntia ovat St. Moritz, Samedan ja Pontresina.

## Asukkaat
Vakituisia asukkaita kunnassa on noin 1 500, joista 34 % on ulkomaalaisia. Celerina oli 1940-luvulle asti pääosin retoromaaninkielinen kunta, mutta vuonna 2000 retoromaaninkieltä puhui pääkielenään enää 13 % vakituisista asukkaista. Kunnan pääkieli on saksa. 

## Urheilukeskus
Celerina sijaitsee pari kilometriä Sankt Moritzista, ja käytännössä kunnat muodostavat yhteisen talviurheilualueen. Esimerkiksi St. Moritzin kuulu kelkkailurata sijaitsee suurimmalta osin Celerinan alueella.

## Liikenneyhteydet
Innjoen varressa kulkeva päätie 27 () kulkee kunnan läpi. Maantieyhteys Italiaan on muun muassa Berninasolan yli päätietä 29 pitkin. Celerina sijaitsee Rhätische Bahn St. Moritz – Samedan ja St. Moritz – Pontresina -rautateiden varrella.

## Lähteet
*

### Viitteet

## Aiheesta muualla
*
Space Invader

**Space Invader** on yhdysvaltalaisen muusikko Ace Frehleyn kolmas studioalbumi. Se on Frehleyn ensimmäinen levytys sitten vuoden 2009 studioalbumin *[[Anomaly]]*, ja albumin julkaisi Yhdysvalloissa levy-yhtiö E1 Music 24. kesäkuuta 2014. Euroopassa albumin julkaisi 8. heinäkuuta levy-yhtiö SPV:n alayhtiö, Steamhammer Records.

Albumi on musiikillisesti raskaampi kuin edeltäjänsä *Anomaly*. Albumi sisältää muun muassa lainakappaleen “The Joker“, jonka on alun perin levyttänyt Steve Miller Band ja instrumentaalikappaleen “Starship“. Albumin ensimmäinen singlejulkaisu “Gimme a Feelin’“ julkaistiin 29. toukokuuta 2014. Kitaristina tunnettu Frehley soittaa itse valtaosan myös albumin muista instrumenteista. Hänen ohellaan albumilla soittavat rumpali Matt Starr ja basisti Chris Wyse.

Albumin kansitaiteen on maalannut yhdysvaltalainen taiteilija Ken Kelly, joka vastasi myös Frehleyn entisen yhtyeen Kissin studioalbumien *[[Destroyer]]* ja *[[Love Gun]]* kansitaiteesta. Frehley oli jo pitkään ennen *Space Invaderin* äänittämistä ja julkaisua keskustellut Kellyn kanssa yhteistyöstä uuden studioalbumin kuvittamisessa.

## Kappaleet

## Arvostelut
* Allmusic: 
* Blabbermouth: 8/10
* Inferno: 
* Kaaoszine: 9-/10
* Metacritic: 57/100
* Metalliluola: 8/10
* Rolling Stone: 

## Lähteet
World of Warplanes

**World of Warplanes** on Wargaming.netin julkaisema MMOG-lentokonepeli. Wargaming.net kehitti pelin yhteistyössä pietarilaisen Lesta Studion ja kiovalaisen Persha Studian kanssa. Se julkaistiin Itsenäisten valtioiden yhteisössä 12. marraskuuta 2012 ja Euroopassa sekä Pohjois-Amerikassa päivää myöhemmin. Pelillä on noin 10 miljoonaa rekisteröitynyttä pelaajaa.

## Pelaaminen
World of Warplanesissa on yli 130 lentokonetta viideltä maalta (Britannia, USA, Neuvostoliitto, Saksa ja Japani). Lisäksi Kiinalta on yksi tason kaksi lahjalentokone. Aluksi pelaaja saa jokaiselta maalta yhden koneen. Lentokoneet jaetaan kolmeen tyyppiin: hyökkäyslentokoneet, raskaat pommikoneet ja taistelukoneet. Normaalitaisteluissa kummallakin puolella on 15 lentokonetta vastakkain. Lisäksi pelissä on myös harjoitusmuoto. World of Warplanesia voi pelata hiirellä, näppäimistöllä, peliohjaimella tai ohjaussauvalla. Peli käyttää *Wargaming.net ID* -kirjautumisjärjestelmää, joten samalla tilillä voi kirjautua myös World of Tanksiin ja käyttää samaa *Premium*-tiliä.

## Lähteet
* 

### Viitteet

## Aiheesta muualla
* Nettisivut
Petronilho

**Petronilho de Brito**, tunnettiin myös pelkästään nimellä **Petronilho** (31. toukokuuta 1904 – 1984) oli brasilialainen jalkapallohyökkääjä, joka pelasi viisi ottelua Brasilian jalkapallomaajoukkueessa.

## Ura
Sãopaulolainen Petronilho aloitti uransa paikallisessa seurassa. Hän pelasi uransa alkuvaiheet kotimaassaan, kunnes siirtyi vuonna 1930 argentiinalaiseen San Lorenzo de Almagroon. Hän pelasi seurassa uransa loppuun asti ja teki pelaamassaan 301 pelissä peräti 288 maalia. Hän lopetti uransa vuonna 1936. Brasilian jalkapallomaajoukkueessa Petronilho pelasi vuosina 1928-1935 viisi ottelua, joissa hän onnistui maalinteossa neljästi. 

## Muuta
Saksipotkun keksijänä pidetty brassilegenda Leônidas da Silva kertoi Petronilhon keksineen saksipotkun. Leônidas sanoi itsensä vain vähän parannelleen sitä. Petronilhon veli Waldemar de Brito oli myös ammattilaisjalkapalloilija.
 
## Lähteet
Leopold Kielholz

**Leopold ”Poldi” Kielholz** (9. kesäkuuta 1911 – 4. kesäkuuta 1980) oli sveitsiläinen jalkapallohyökkääjä ja valmentaja. Hän edusti maataan kaksissa MM-kisoissa, 1934 ja 1938. Vuoden 1934 kisoissa Kielholz sijoittui maalipörssin jaetulle kolmannelle sijalle kolmella maalillaan. Hän oli myös Sveitsin jalkapallomaajoukkueen kaikkien aikojen ensimmäinen maalintekijä MM-kisoissa. Maajoukkueessa hän pelasi 17 ottelua vuosina 1933–1938 tehden niissä 12 maalia. Seuratasolla Kielholz pelasi pääosin kotimaassaan, poikkeuksena kaksi vuotta ranskalaisessa Stade de Reimsissä. Hän voitti Sveitsin mestaruuden kolmesti FC Baselin ja Servette FC:n riveissä. Hän lopetti peliuransa vuonna 1943 ja valmensi uransa jälkeen sekä Reimsiä että kahdesti Sveitsin maajoukkuetta. Kielholz kuoli kesäkuussa 1980. 171 cm pitkä Kielholz muistetaan myös siitä, että hän käytti laseja pelatessaan.

## Lähteet
* http://soccerdatabase.eu/player/22165/cup/
Eliisa Melaluoto

**Eliisa Melaluoto** (o.s. **Ahola**, s. 8. tammikuuta 1979) on aktiiviuransa jo lopettanut suomalainen estejuoksija. Kilpailu-uransa ajan hän edusti Järvenpään Palon Yleisurheilijoita. Kalevan kisoista Melaluoto saavutti hopeaa 3 000 metrin estejuoksussa vuonna 2001. Virallisissa kilpailuissa hän ei ole esiintynyt vuoden 2013 jälkeen ja ennen tuotakin muutaman vuoden ajan vain epäsäännöllisesti.

## Lähteet
Marika Reebs

**Marika Hannele Reebs** (s. 21. joulukuuta 1979 Helsinki) on aktiiviuransa jo lopettanut suomalainen 400 metrin aitajuoksija. Kilpa-uransa ajan hän edusti Keravan Urheilijoita ja hänen valmentajanaan toimi Ari Nummela. Kalevan kisoista Reebs saavutti hopeaa 400 metrin aitajuoksussa vuonna 2001. Virallisissa kilpailuissa hän ei ole esiintynyt vuoden 2007 jälkeen.

## Lähteet
Olaf Küttner

**Olaf Küttner** (21. helmikuuta 1915 – 24. kesäkuuta 1974) oli suomalainen arkkitehti, joka toimi Porin kaupunginarkkitehtina vuodesta 1951 aina kuolemaansa 1974 saakka. Hän suunnitteli Poriin lukuisia merkittäviä julkisia rakennuksia, joista osa valmistui vasta Küttnerin kuoleman jälkeen. Hänen tunnetuimpia rakennuksiaan ovat muun muassa Porin kaupunginkirjasto, Porin palo- ja poliisitalo ja Satakunnan Museo sekä 52 metriä korkea Porin sairaanhoito-oppilaitoksen asuntola, joka on yksi kaupungin maamerkeistä. Küttner suunnitteli myös peruskorjauksia ja muutostöitä, kuten Junneliuksen palatsin saneerauksen Porin kaupungintaloksi 1960-luvun alussa.

Vuonna 1957 Olaf Küttner perusti oman arkkitehtitoimiston, jonka toimintaa jatkaa hänen poikansa Michael Küttner.

## Suunnittelutöitä
### Porissa
*Hotelli Juhana Herttua (1955)
*Pihlavan kirkko (1957)
*Porin palo- ja poliisitalo (1961)
*Porin Sairaanhoito-oppilaitoksen asuntola (1962)
*Kaanaan vesitorni (1963)
*Porin kaupunginsairaalan laajennusosa (1971)
*Satakunnan Museo (1973)
*Teljän kirkko (1973)
*Herralahden koulu (1975)
*Porin kaupunginkirjasto (1976)

### Muualla
*Tuberkuloositalo, Kankaanpää (1957)

### Kuvia

File:Pihlavan kirkko.jpg|Pihlavan kirkko
File:Porin poliisilaitos.jpg|Porin poliisilaitos 
File:Sairaanhoito-oppilaitoksen asuntola.jpg|Porin sairaanhoito-oppilaitoksen asuntola
File:Kaanaan vesitorni 2.jpg|Kaanaan vesitorni
File:Satakunnan Museo.JPG|Satakunnan Museo


## Lähteet

## Aiheesta muualla
Anna Niemelä

**Anna Helena Niemelä** (o.s. **Virtanen**, s. 18. kesäkuuta 1982 Pori) on aktiiviuransa jo lopettanut suomalainen pikajuoksija. Kilpauransa loppuvaiheissa hän edusti Noormarkun Nopsaa ja hänen valmennuksestaan on vuodesta 2002 lähtien vastannut Jukka-Pekka Puumalainen. Kalevan kisoista Niemelä on saavuttanut pronssia 400 metrin juoksussa vuonna 2001. Virallisissa kilpailuissa hän ei ole esiintynyt vuoden 2002 jälkeen.

## Lähteet
Danger Money

__NOTOC__
Danger money on *[[U.K.]]* yhtyeen toinen  albumi, joka julkaistiin vuonna 1979. 

## Kappaleet
### A-puoli
# 
# 
# 

### B-puoli
# 
# 
# 

## Kokoonpano
* Eddie Jobson – sähköviulu, koskettimet
* John Wetton – laulu, basso, kitara
* Terry Bozzio – rummut, lyömäsoittimet

## Arvostelut
* AllMusic: 

## Lähteet

## Aiheesta muualla
* ''Danger Money'' discogs.com -sivustolla
Mattheus

**Mattheus de Andrade Gama de Oliveira** tai vain **Mattheus** (s. 7. heinäkuuta 1994) on brasilialainen jalkapalloilija. Mattheus on pelipaikaltaan hyökkäävä keskikenttäpelaaja. Hänen isänsä Bebeto on jalkapallon vuoden 1994 maailmanmestari. Mattheusista tuli maailmankuulu, kun Bebeto tuuletti ratkaistuaan puolivälieräottelun ikään kuin keinuttaisi lasta sylissään. Mattheus oli syntynyt edellisenä päivänä ja sai näin lempinimen "Kehtolapsi". Mattheus aloitti ammattilaisuransa vuonna 2012 Flamengossa. Hän pelasi vuosina 2012-2013 myös Brasilian alle 20-vuotiaiden maajoukkueessa.

## Lähteet
* http://www.transfermarkt.co.uk/mattheus/profil/spieler/226138
Global World Series 1956

**Global World Series 1956** oli toinen kolmesta ns. baseballin ei-ammattilaisten maailmanmestaruusturnauksesta. Se pelattiin edellisvuoden tapaan Milwaukeessa, Yhdysvalloissa 7.-13. syyskuuta 1956. Kilpailuun osallistui kahdeksan joukkuetta eri puolilta maailmaa. Isäntämaan edustajana oli tällä kertaa Allen Dairy, Fort Wayne, Indiana, joka voitti kansallisen puoliammattilaisturnauksen Wichitassa. Kanadaa edusti North Battleford Beavers ja Japania Nippon Oil Cal-Tex joukkue Jokohamasta. Kolumbiasta, Meksikosta ja Puerto Ricosta paikalla olivat vanhaan malliin All-star joukkueet. Havaijin edustajana turnauksessa esiintyi Honolulu Red Sox, joka oli ainoa ensimmäisen vuoden seurajoukkueista, joka oli toistamiseen mukana. Euroopan mestarina turnaukseen osallistui Alankomaiden joukkue *Honkballers*.

Turnauksessa käytettiin systeemiä, jossa joukkue putosi kilpailusta kärsittyään kaksi tappiota.

## Turnauksen ottelut

Kisojen suurin pommi koettiin kolmannella kierroksella, kun Japani onnistui voittamaan isäntäjoukkueen oltuaan kolmen vuoroparin jälkeen jo 0-3 tappiolla. Japani jäi tässä vaiheessa turnauksen ainoaksi tappiottomaksi joukkueeksi.

Havaijin voitettua Japanin oltiin tilanteessa, jossa jäljellä oli kolme joukkuetta, joilla jokaisella oli yksi tappio. Arvonnan perusteella yhdysvaltalaiset pääsivät suoraan loppuotteluun ja Havaiji joutui uudelleen Japania vastaan.

## Lopulliset sijoitukset

**Global World Series Champion 1956**
 **Fort Wayne Allen Dairy**

## Lähteet

* Global World Series: 1955-57 By Bob Buege  

### Viitteet
Victor Stancescu

**Victor Stancescu** (s. 10. maaliskuuta 1985 Bukarest, Romania) on sveitsiläis-romanialainen jääkiekkoilija, joka pelaa National League A -joukkue Kloten Flyersissa. Hän toimii joukkueen kapteenina. Stancescun vahvuuksiin kuuluu työteliäisyys, aggressiivisuus, fyysiset väännöt ja laukaus. Hän laukoo oikealta.

## Ura
### Seuraura
Stancescu syntyi Bukarestissa ja muutti lapsena romanialaisten vanhempiensa kanssa Sveitsiin. Hänen kasvattajaseuransa on EHC Illnau-Effretikon. Myöhemmät juniorivuotensa Stancescu pelasi kuitenkin Kloten Flyersissa, jossa hän pelasi ensimmäisen Nationalliga A -ottelunsa vain 16-vuotiaana kaudella 2001–2002. Stancescu voitti samalla kaudella Sveitsin A-juniorisarjan piste- ja maalipörssin tehoilla 29+18=47. Ensimmäisen kokonaisen NLA-kautensa hän pelasi kolme kautta myöhemmin kaudella 2004–2005, joka toi Stancesculle 41 runkosarjaottelussa tehot 2+1=3.

Kaudella 2009–2010 Stancescu oli Klotenin paras maalintekijä 19 osumallaan. Kaudella 2010–2011 hän nousi joukkueen kapteeniksi ja oli kevään 2011 pudotuspeleissä kuudella osumallaan Klotenin paras maalintekijä Mark Bellin kanssa. Kaudella 2011–2012 Stancescu teki NLA:n yhden kauden piste-ennätyksensä tehoilla 20+16=36. Hän jakoi liigan maalipörssin kahdeksannen sijan HC Davosin Dario Bürglerin ja Fribourg-Gottéronin Simon Gamachen kanssa. Stancescu oli Klotenin paras pistemies ja maalintekijä kevään 2012 pudotuspeleissä tehoilla 3+2=5. Hän edusti joukkuetta kauden aikana myös Spengler Cupissa.

Stancescu oli kaudella 2012–2013 tehoilla 13+17=30 Klotenin toiseksi paras maalintekijä ja kolmanneksi paras pistemies. Hän voitti myös 126 minuutillaan koko NLA:n jäähypörssin. Joulukuussa 2014 Kloten jatkoi Stancescun sopimusta kolmella vuodella kevääseen 2018 saakka.

### Maajoukkueura
Stancescu edusti Sveitsiä MM-kilpailuissa vuosina 2011 ja 2014. Hän pelasi myös alle 20-vuotiaiden MM-kilpailuissa vuosina 2003, 2004 ja 2005, joista viimeisimmässä turnauksessa Stancescu oli Sveitsin paras pistemies ja maalintekijä tehoilla 5+2=7. Hän pelasi myös alle 18-vuotiaiden MM-kilpailuissa vuosina 2002 ja 2003.

## Muuta
Stancescun kaksoisveli Tudor on pelannut myös jääkiekkoa.

## Tilastot

## Lähteet
*
*

### Viitteet
FS Mistral (1925)

**FS Mistral** oli Ranskan laivaston 1925 vesille laskettu Bourrasque-luokan hävittäjä toisessa maailmansodassa.

## Valmistus

Alus tilattiin Forges et Chantiers de la Méditerranéelta Le Havresta, missä köli laskettiin 28. marraskuuta 1923. Alus laskettiin vesille 6. kesäkuuta 1925 ja otettiin palvelukseen 1. kesäkuuta 1927.

## Palvelus
Ranskan antauduttua alus jäi Britteinsaarille, jossa sen aseistus vaihdettiin brittiläiseksi eli neljään BL 4,7 tuuman Mk I -tykkiin, yhteen 12 naulan ilmatorjuntatykkiin sekä kolmeen 20 millimetrin ilmatorjuntatykkiin. Syynä vaihtoon oli ranskalaisten ammusten ja varaosien vähyys.

Alus oli vuonna 1942 tykistökoululaivana, missä tehtävässä se oli Euroopan sotatoimien päättymiseen. Alus poistettiin palveluksesta 1950.

## Lähteet
*
*

### Viitteet
Mestis-kausi 2014–2015

**Kausi 2014–2015** on jääkiekon Mestiksen 15. kausi. Uutena joukkueena sarjaan tuli KeuPa HT Suomi-sarjasta ja Sport nousi SM-liigaan. Hallitsevana mestarina kauteen lähti KooKoo. Runkosarja käynnistyi 10. syyskuuta 2014 ja päättyy 7. maaliskuuta 2015. Edelliskauden tapaan karsintoja ei järjestetä, vaan Suomi-sarjan voittaja voi anoa suoraan Mestis-lisenssiä. Lisäksi on tarjolla 1-2 ylimääräistä lisenssiä halukkaille Suomi-sarjan joukkueille. Mestiksen voittajalla on mahdollisuus hakea liigalisenssiä kaudelle 2016–2017.

## Joukkueet 2014–2015

## Runkosarja
Jääkiekkoliiton Liittohallitus on Jääkiekon Sarjaseurat ry:n esityksen pohjalta päättänyt, että Mestiksen runkosarjassa pelataan 10 joukkueen kuusinkertainen sarja, yhteensä 54 ottelua. Lisäksi pelataan yksi ns. revanssiviikonloppu. Kokonaisottelumääräksi tulee näin 56 ottelua.

Revanssiviikonlopun 31.10-1.11 parit:
*Hokki - LeKi
*JYP-Akatemia - KeuPa HT
*KooKoo - Peliitat
*SaPKo - Jukurit
*TUTO Hockey - Kiekko-Vantaa

Varsinaisella peliajalla saavutetusta voitosta saa kolme pistettä ja hävinnyt joukkue jää pisteittä. Mikäli ottelu venyy jatkoajalle tai 5 minuutin jatkoajan jälkeen voittomaalikilpailuun, voittaja saa kaksi ja häviäjä yhden pisteen.

### Sarjataulukko

### Pistepörssi

### Maalivahtien torjuntapörssi
Vähintään 1/3 otteluista

## Pudotuspelit
Mestiksen puolivälieriin pääsee 8 joukkuetta. Puolivälierät pelataan otteluparein 1.-8., 2.-7., 3.-6. ja 4.-5.. Ottelut aloitetaan runkosarjassa paremmin sijoittuneen kotikentällä ja jatkoon pääsyyn tarvitaan neljä voittoa (pelataan paras seitsemästä -järjestelmällä). Voittajat jatkavat välieriin. Välierät aloitetaan runkosarjassa paremmin sijoittuneen kotikentällä. Jatkoon päässeistä runkosarjassa parhaiten sijoittunut kohtaa runkosarjassa heikoimmin sijoittuneen ja toiseksi paras kohtaa toiseksi heikoimman.

Neljä voittoa (pelataan paras seitsemästä -järjestelmällä) välierissä saavuttaneet joukkueet selviävät loppuotteluihin. Välierien hävinneet joukkueet pelaavat runkosarjassa paremmin sijoittuneen kotikentällä yhden ottelun, jonka voittaja voittaa pronssia. Mestiksen loppuottelut aloitetaan runkosarjassa paremmin sijoittuneen kotikentällä. Mestiksen mestaruuteen vaaditaan neljä voittoa (pelataan paras seitsemästä -järjestelmällä).

Sijoille 9.-10. sijoittuneiden kausi päättyy runkosarjaan.

### Puolivälierät

### Välierät

### Loppuottelut

### Pronssiottelu

### Pistepörssi

### Maalivahtien torjuntapörssi
Vähintään 1/3 otteluista

## Lopulliset sijoitukset

## Lähteet
Luettelo valtioista, joissa ei ole asevoimia

Tämä on artikkeli valtioista, joilla ei ole omia valtiollisia asevoimia, vaan valtion puolustuksen hoitaa sopimusvaltio tai valtiolla ei ole ollenkaan omia asevoimia.

## Maat, joissa ei ole asevoimia

## Maat, joilla ei ole pysyvää armeijaa, vaan rajoitettu asevoimat

## Lähteet